KOMMISSIONENS FORORDNING (EF) Nr. 26/98 af 7. januar 1998 om gennemførelsesbestemmelser for den særlige ordning for forsyning af Azorerne og Madeira med fåre- og gedekødsprodukter for 1998

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved forordning (EF) nr. 2348/96 (2), særlig artikel 10,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (3), særlig artikel 12, og

ud fra følgende betragtninger:

I henhold til artikel 4 i forordning (EØF) nr. 1600/92 fastlægges for hver årsperiode, hvor ordningen anvendes, for fåre- og gedekødsprodukter det antal racerene avlsfår og -geder med oprindelse i Fællesskabet, som der ydes støtte for med henblik på udvikling af produktionsmulighederne på Azorerne og Madeira;

omhandlede støttebeløb for forsyning af Azorerne og Madeira med racerene avlsfår og -geder med oprindelse i resten af Fællesskabet bør fastsættes; støtten skal fastsættes under hensyntagen til omkostningerne ved forsyning fra fællesskabsmarkedet samt til Azorernes og Madeiras geografiske beliggenhed;

de fælles gennemførelsesbestemmelser for forsyningsordningen for Azorerne og Madeira vedrørende visse landbrugsprodukter blev fastsat ved Kommissionens forordning (EØF) nr. 1696/92 (4), senest ændret ved forordning (EØF) nr. 2596/93 (5); der bør fastsættes supplerende gennemførelsesbestemmelser, som er tilpasset den gældende handelspraksis for fåre- og gedekød, navnlig med hensyn til støttelicensernes gyldighedsperiode samt størrelsen af de sikkerheder, der skal stilles for at garantere, at de handlende overholder deres forpligtelser;

for at sikre en hensigtsmæssig administration af forsyningsordningen bør der fastsættes en tidsplan for indgivelse af licensansøgninger og en frist for udstedelse af disse;

i forbindelse med støttebeløbets omregning til national valuta bør det fastsættes, at den udløsende begivenhed for transaktionen er dagen for licensens forelæggelse for de kompetente myndigheder på bestemmelsesstedet i henhold til artikel 4, stk. 7, i forordning (EØF) nr. 1696/92, uden at dette bør udelukke muligheden for forudfastsættelse som omhandlet i artikel 8 til 12 i Kommissionens forordning (EØF) nr. 3819/92 af 28. december 1992 om fastsættelse og anvendelse af de omregningskurser, der skal anvendes i landbrugssektoren (6);

for at tilpasse forvaltningen af støtten bedre til Azorernes og Madeiras behov bør der ske en årlig fastsættelse pr. kalenderår af støtten og de mængder, den kan ydes for;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

Den i artikel 4, stk. 1, litra c), i forordning (EØF) nr. 1600/92 omhandlede støtte for levering til Azorerne og Madeira af racerene avlsfår og -geder med oprindelse i Fællesskabet samt antallet af dyr, for hvilke denne støtte ydes, fastsættes som anført i bilaget til nærværende forordning.

Artikel 2

Bestemmelserne i forordning (EØF) nr. 1696/92 finder anvendelse, bortset fra artikel 4, stk. 5.

Artikel 3

Portugal udpeger den myndighed, der skal:

a) udstede den støttelicens, der er omhandlet i artikel 4, stk. 1, i forordning (EØF) nr. 1696/92

b) udbetale støtten til de pågældende erhvervsdrivende.

Artikel 4

1. Licensansøgningerne indgives til den kompetente myndighed i løbet af de fem første arbejdsdage i hver måned. En licensansøgning er kun gyldig, hvis:

a) den ikke vedrører en mængde dyr, der er større end den disponible maksimumsmængde, der offentliggøres af Portugal inden perioden for indgivelse af ansøgninger

b) der inden udløbet af fristen for indgivelse af licensansøgninger føres bevis for, at ansøgeren har stillet en sikkerhed på 40 ECU/dyr.

2. Licenserne udstedes senest den tiende arbejdsdag i hver måned.

Artikel 5

Støttelicensernes gyldighedsperiode er på tre måneder.

Artikel 6

Den i artikel 1 omhandlede støtte udbetales for de faktisk leverede mængder.

Som undtagelse fra artikel 4, stk. 5, i forordning (EØF) nr. 1696/92 gælder, at den kurs, der skal anvendes ved støttebeløbets omregning til national valuta, er den landbrugsomregningskurs, der er gældende på dagen for støttelicensens forelæggelse for de kompetente myndigheder på bestemmelsesstedet.

Artikel 7

Forordning (EØF) nr. 510/93 ophæves.

Artikel 8

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar til den 31. december 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. januar 1998.

På Kommissionens vegne

Franz FISCHLER

Medlem af Kommissionen

(1) EFT L 173 af 27. 6. 1992, s. 1.

(2) EFT L 320 af 11. 12. 1996, s. 1.

(3) EFT L 387 af 31. 12. 1992, s. 1.

(4) EFT L 179 af 1. 7. 1992, s. 6.

(5) EFT L 238 af 23. 9. 1993, s. 24.

(6) EFT L 387 af 31. 12. 1992, s. 17.

BILAG

DEL 1

Levering til Azorerne af racerene avlsfår og -geder med oprindelse i Fællesskabet for kalenderåret 1998

>TABELPOSITION>

DEL 2

Levering til Madeira af racerene avlsfår og -geder med oprindelse i Fællesskabet for kalenderåret 1998

>TABELPOSITION>